A BIZOTTSÁG HATÁROZATA
(2008. április 25.)
a vállalatirányítási és társasági jogi nem kormányzati szakértők csoportjának létrehozásáról szóló 2005/380/EK határozat módosításáról
(2008/358/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
mivel:
(1)
A 2005/380/EK határozat a Bizottság vállalatirányítási és a társasági jogi kérdéseket vizsgáló és megvitató tanácsadó testületeként létrehozta a vállalatirányítási és társasági jogi nem kormányzati szakértők csoportját. A 2005/380/EK határozatot 2008. április 27-ig kell alkalmazni.
(2)
A csoport értékes szaktanácsadó tevékenységet fejtett ki különös tekintettel a Bizottság folyamatban lévő társasági jogi és vállalatirányítási kezdeményezéseire: ezek közé tartozik az európai magántársaságok alapszabályának kidolgozása és a társasági jog egyszerűsítése - amely feladatok szerepelnek a Bizottság 2008-ra szóló jogalkotási és munkaprogramjában (1) -, valamint a hatályban lévő vállalatirányítási és társasági jogi szabályozás érvényesülésének értékelése. A folytonosság biztosítása és az említett feladatok sikeres megvalósításának támogatása érdekében érdemes a csoport megbízatását 2009 júniusáig meghosszabbítani.
(3)
Fontos biztosítani a csoport tagjai által adott szakvélemények függetlenségét.
(4)
A csoport tagjaival kapcsolatos személyes adatokat a személyes adatok közösségi intézmények és szervek által történő feldolgozása tekintetében az egyének védelméről, valamint az ilyen adatok szabad áramlásáról szóló, 2000. december 18-i 45/2001/EK európai parlamenti és tanácsi rendeletnek (2) megfelelően kell kezelni.
(5)
A 2005/380/EK határozatot ezért ennek megfelelően módosítani kell,
A KÖVETKEZŐKÉPPEN HATÁROZOTT:
Egyetlen cikk
A 2005/380/EK határozat az alábbiak szerint módosul:
1.
A 3. cikk a következő bekezdéssel egészül ki:
„A tagok minden évben írásbeli kötelezettséget vállalnak arra, hogy a közérdek szolgálatában járnak el, és írásban nyilatkoznak arról, hogy vannak-e a függetlenségüket veszélyeztető érdekeik.”
2.
Az 5. cikk a következő bekezdéssel egészül ki:
„A tagok nevének összegyűjtése, kezelése és közzététele a 45/2001/EK európai parlamenti és tanácsi rendelettel (3) összhangban történik.
3.
A 9. cikk helyébe a következő szöveg lép:
„Ezt a határozatot 2009. június 30-ig kell alkalmazni.”
Kelt Brüsszelben, 2008. április 25-én.